Szám: 1-11/2025.

13. sz. napirendi pont

**Előterjesztés**

**Zalaszentgrót Város Önkormányzata Képviselő-testületének**

**2025. november 26-i rendkívüli, nyilvános ülésére**

**Tárgy:** Vállalkozó háziorvosok rezsidíj átalányának megállapítása

**Tisztelt Képviselő-testület!**

Zalaszentgrót Város Önkormányzata Képviselő-testülete a 2024. december 18-án tartott ülésén, a 145/2024. (XII. 18.) számú határozatában állapította meg a vállalkozó háziorvosok 2025. évre vonatkozó rezsi átalány költségét az alábbiak szerint:

* + - * Dr. Arányi István és Társa Bt 85.000 Ft/hó
      * Dr. Pőcze és Társa Bt. 85.000 Ft/hó
* Tóth – Nyéki Eü. KKT 85.000 Ft/hó
  + - * Dr. Debreczi Szerén 85.000 Ft/hó
      * Dr. Tandary Sándor 85.000 Ft/hó
      * Szántai-Med Járóbeteg Orvosi Ellátó Bt. 85.000 Ft/hó

A 2022. évben bekövetkezett energiaválságot követően az intézmény energiatakarékosabb és tudatosabb üzemeltetésre állt át, amelynek eredményeként a rezsiátalány összege az elmúlt években nem került emelésre.

E takarékos működés kiegészítéseként a fenntartó Önkormányzat sikeresen pályázott a TOP\_PLUSZ-2.1.1. „Önkormányzati épületek energetikai korszerűsítése” című felhívásra, melynek keretében az Egészségügyi Központ épületére napelemrendszer került telepítésre.  
A rendszer 2025-ben megkezdte működését, és a tapasztalatok alapján már érzékelhető a villamosenergia-költségek csökkenése. Ugyanakkor a villamosenergia-megtakarításról éves szintű, teljes körű adatok még nem állnak rendelkezésre.

Előzetes információk szerint a többi közüzemi díj esetében áremelkedés várható, továbbá a garantált bérminimum várhatóan mintegy 9%-os emelkedése is többletkiadást eredményez. Mindezek figyelembevételével az átalánydíj csökkentése jelenleg nem indokolt.

A Zalaszentgróti Közös Önkormányzati Hivatal munkatársai egyeztetést folytattak a Városi Önkormányzat Egészségügyi Központjával, mely eredményeképpen a fentiekben leírtak alapján 2026. évre vonatkozóan a havonta fizetendő rezsiköltség összegét az előző évhez képest változatlan összeggel, azaz 85.000 Ft/hó összegben javasolt megállapítani.

A fentiekre tekintettel 2026. január 1. napjától a vállalkozó háziorvosok rezsidíj átalány előleg összegét havonta 85.000 Ft/hó összegben javaslom megállapítani.

A Pénzügyi és Gazdasági Bizottság az előterjesztést 2025. november 20-i ülésén megtárgyalta, és a 103/2025. (XI.20.) számú határozatában javasolja Zalaszentgrót Város Önkormányzata Képviselő-testületének a határozati javaslat elfogadását.

Kérem a Tisztelt Képviselő-testületet, hogy az előterjesztést tárgyalja meg, majd azt követően fogadja el a következő határozati javaslatot:

**Határozati javaslat:**

Zalaszentgrót Város Önkormányzata Képviselő-testülete a vállalkozó háziorvosok 2026. évi rezsidíj átalány előlegeit az alábbiak szerint állapítja meg:

* + - * Dr. Arányi István és Társa Bt 85.000 Ft/hó
      * Dr. Pőcze és Társa Bt. 85.000 Ft/hó
* Tóth – Nyéki Eü. KKT 85.000 Ft/hó
  + - * Dr. Debreczi Szerén 85.000 Ft/hó
      * Dr. Tandary Sándor 85.000 Ft/hó
      * Szántai-Med Járóbeteg Orvosi Ellátó Bt. (1.sz. körzet) 85.000 Ft/hó
      * Szántai-Med Járóbeteg Orvosi Ellátó Bt. (4.sz. körzet) 85.000 Ft/hó

A Képviselő-testület felkéri a jegyzőt, hogy a döntésről a Városi Önkormányzat Egészségügyi Központja vezetőjét a határozati kivonat egy példányának megküldésével értesítse.

Határidő**:** 2025.december 31.

Felelős**:** Dr. Simon Beáta jegyző

**Zalaszentgrót**, 2025. november 21.

|  |  |
| --- | --- |
|  | **Baracskai József**  polgármester |

A határozati javaslat a törvényességi előírásoknak megfelel.

|  |  |
| --- | --- |
|  | **Dr. Simon Beáta**  jegyző |