**Zalaszentgrót Város Önkormányzata Képviselő-testületének 16/2025. (XI. 27.) önkormányzati rendelete**

**az önkormányzati lakások és nem lakás céljára szolgáló helyiségek hasznosításáról és értékesítéséről szóló 26/2015. (XII. 18.) önkormányzati rendelet módosításáról**

[1] Zalaszentgrót Város Önkormányzata Képviselő-testülete az önkormányzati lakások és nem lakás céljára szolgáló helyiségek hasznosításáról és értékesítéséről szóló 26/2015 (XII. 18.) önkormányzati rendeletét azzal a céllal alkotta meg, hogy komplex módon szabályozza az önkormányzat tulajdonában lévő lakások és nem lakás céljára szolgáló helyiségek, valamint a hozzájuk tartozó közös használatra szolgáló területek hasznosítására és értékesítésére vonatkozó részletszabályokat. A költségelven, illetve piaci alapon bérbeadható lakások bérleti díjának emelésére elsősorban az önkormányzat bevételi forrásának növelése érdekében kerül sor, melyet az emelkedő infláció nyomán a jelentős áremelkedések indokolnak.

[2] Zalaszentgrót Város Önkormányzata Képviselő-testülete az Alaptörvény 32. cikk (2) bekezdésében és a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvény 54. § (1)-(3) bekezdésében, 58. § (1)-(3) bekezdésében kapott felhatalmazás alapján az Alaptörvény 32. cikk (1) bekezdés a) pontjában, valamint a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 9. pontjában meghatározott feladatkörében eljárva az önkormányzati lakások és nem lakás céljára szolgáló helyiségek hasznosításáról és értékesítéséről szóló 26/2015. (XII. 18.) önkormányzati rendelet módosításáról a következőket rendeli el:

**1. §**

(1) Az önkormányzati lakások és nem lakás céljára szolgáló helyiségek hasznosításáról és értékesítéséről szóló 26/2015 (XII. 18.) önkormányzati rendelet 26. § (2) bekezdés b) pont ba)–bc) alpontja helyébe a következő rendelkezések lépnek:

*(Az önkormányzati lakások bérleti díját szociális helyzet alapján, költségelven vagy piaci alapon történő bérbeadás figyelembevételével e rendelet állapítja meg az alábbiak szerint:   
 Költségelven bérbe adható lakások bérleti díja:)*

„*ba)* Batthyány u. 19. - 485,- Ft/m2/hó

*bb)* Batthyány u. 23. II. em. 10. - 485,- Ft/m2/hó

*bc)* Kinizsi tér 4. III. em. 14. - 485,- Ft/m2/hó”

(2) Az önkormányzati lakások és nem lakás céljára szolgáló helyiségek hasznosításáról és értékesítéséről szóló 26/2015 (XII. 18.) önkormányzati rendelet 26. § (2) bekezdés c) pont ca)–cj) alpontja helyébe a következő rendelkezések lépnek:

*[Az önkormányzati lakások bérleti díját szociális helyzet alapján, költségelven vagy piaci alapon történő bérbeadás figyelembevételével e rendelet állapítja meg az alábbiak szerint:   
 Piaci alapon bérbe adható lakások (induló) bérleti díja:]*

„*ca)* Dózsa Gy. u. 7. I. em. 1. - 1090,- Ft/m2/hó

*cb)* Dózsa Gy. u. 7. I. em. 2. - 1090,- Ft/m2/hó

*cc)* Széchenyi u. 8./I. em. - 790,- Ft/m2/hó

*cd)* Batthyány u. 13./I. em. 1. - 1090,- Ft/m2/hó

*ce)* Batthyány u. 13./I. em. 2. - 1090,- Ft/m2/hó

*cf)* Platán tér 5/B. fsz. 1. - 1090,- Ft/m2/hó

*cg)* Batthyány u. 15. 1. ajtó - 1090,- Ft/m2/hó

*ch)* Batthyány u. 15. 2. ajtó - 1090,- Ft/m2/hó

*ci)* Ifjúság u. 2. - 1090,- Ft/m2/hó

*cj)* Kinizsi tér 6. fsz. 1. - 1090,- Ft/m2/hó”

**2. §**

Ez a rendelet 2026. január 1-jén lép hatályba, és 2026. január 2-án hatályát veszti.

|  |  |
| --- | --- |
| Baracskai József polgármester | Dr. Simon Beáta jegyző |

A rendelet 2025. november 27-én kihirdetésre került.

|  |  |
| --- | --- |
|  | Dr. Simon Beáta jegyző |

Általános indokolás

A helyi önkormányzat tulajdonában lévő lakások és nem lakás céljára szolgáló helyiségek hasznosításának és értékesítésének szabályait Zalaszentgrót Város Önkormányzata Képviselő-testületének 26/2015. (XII. 18.) önkormányzati rendelete határozza meg. A tervezett módosítás a bérleti díjak módosítását irányozza elő, amely időszerűvé és indokolttá vált az utóbbi években tapasztalt áremelkedések és magas infláció következtében kialakult kedvezőtlen gazdasági környezet miatt.

Részletes indokolás

**Az 1. §-hoz**

A rendelet 1.§-a az új díjszabás átvezetését tartalmazza az érintett jogszabályhelyek módosítása révén.

**A 2. §-hoz**

A rendelet 2.§-a a hatálybalépésre és a hatályon kívül helyezésre vonatkozó rendelkezéseket határozza meg.