**Szám:** 1-11/2025.

8. sz. napirendi pont

**Előterjesztés**

**Zalaszentgrót Város Önkormányzata Képviselő-testületének**

**2025. november 26-i rendkívüli, nyilvános ülésére**

**Tárgy:** Döntés közétkeztetési díjak felülvizsgálatáról

**Tisztelt Képviselő-testület!**

1. **Vállalkozási szerződés módosítása:**

Zalaszentgrót Város Önkormányzata Képviselő-testületea Zalaszentgrót Város Önkormányzatának közigazgatási területén működő oktatási-, nevelési és szociális intézmények közétkeztetésének, valamint a szünidei gyermekétkeztetésnek a folyamatos biztosítására kiírt nyílt pályázati eljárásról a 95/2023. (VI.29.) számú határozatban döntött, mely alapján a közétkeztetési szolgáltatás biztosítására - 2023. július 01. napjától 2026. június 30. közötti időszakban – a Vásártér Kereskedelmi és Vendéglátó Bt. (8790 Zalaszentgrót, Templom tér 1.) jogosult.

A megkötött szerződés módosítását az alábbi indokok teszik szükségessé:

**I/1. Szerződésben meghatározott díjak emelése:**

A hatályos szerződésben az alábbi árak kerültek rögzítésre:

|  |  |  |  |
| --- | --- | --- | --- |
| **Megnevezés** | **a)**  **Nyersanyag** | **b)**  **Rezsidíj** | **Összesített**  **bruttó ár**  **a) + b)**  **HUF** |
| A gyógypedagógiai intézmény kollégiumában biztosítandó reggeli adagonkénti egységára | 220 | 140 | 360 |
| A bölcsődei reggeli adagonkénti egységára | 105 | 65 | 170 |
| Az bölcsődei tízórai adagonkénti egységára | 35 | 20 | 55 |
| Az óvodai tízórai adagonkénti egységára | 135 | 75 | 210 |
| Az iskolai intézményi tízórai adagonkénti egységára | 140 | 75 | 215 |
| A gyógypedagógiai intézményi tízórai adagonkénti egységára | 140 | 75 | 215 |
| A bölcsődei ebéd adagonkénti egységára | 495 | 330 | 825 |
| Az óvodai ebéd adagonkénti egységára | 550 | 330 | 880 |
| Az iskolai normál menüválasztásos intézményi ebéd adagonkénti egységára | 695 | 420 | 1115 |
| A gyógypedagógiai intézményi ebéd adagonkénti egységára | 695 | 420 | 1115 |
| A szociális ebéd adagonkénti egységára | 695 | 420 | 1115 |
| A bölcsődei uzsonna adagonkénti egységára | 135 | 75 | 210 |
| Az óvodai uzsonna adagonkénti egységára | 135 | 75 | 210 |
| Az iskolai intézményi uzsonna adagonkénti egységára | 135 | 75 | 210 |
| A gyógypedagógiai intézményi uzsonna adagonkénti egységára | 135 | 75 | 210 |
| A gyógypedagógiai intézmény kollégiumában biztosítandó vacsora adagonkénti egységára | 410 | 245 | 655 |
| Szünidei gyermekétkeztetés ebéd adagonkénti egységára (5 hónapos kortól 6 éves korig) | 490 | 295 | 785 |
| Szünidei gyermekétkeztetés ebéd adagonkénti egységára (7 éves kortól 18 éves korig) | 640 | 385 | 1025 |

A közétkeztetési szolgáltatásra vonatkozó jelenlegi szerződés IV.6. pontja értelmében a Vállalkozó évente legfeljebb két alkalommal jogosult a díjak mértékének felülvizsgálatát írásban kezdeményezni, azonban a díjemelés mértéke legfeljebb a Központi Statisztikai Hivatal (KSH) által a tárgyévet megelőző évre vonatkozóan közzétett fogyasztói árindex lehet.

A szerződés díjára vonatkozó felülvizsgálatot 2025. évben a Vállakozó ezidáig még nem kezdeményezte, így a szerződésben biztosított lehetőség alapján a felülvizsgálattal most kíván élni.

A 2025. évre vonatkozó, 2024-es fogyasztói árindex a KSH adatai alapján 4,2%, amely azonban nem tükrözi a közétkeztetés ágazatában ténylegesen bekövetkezett költségnövekedést. A közétkeztetési szolgáltatók költségszerkezetét a fogyasztói árindexnél lényegesen nagyobb mértékben befolyásolják az alábbi tényezők:

* az alapanyagok (élelmiszer-alapanyagok) árának jelentős emelkedése, különösen tejtermékek, zöldség-gyümölcs és pékáruk területén.

A közétkeztető vállalkozó kérelmében az emelkedést az alábbiak szerint mutatta ki egyes termékkörök tekintetében a beszállítója árait alapul véve:

|  |  |  |  |
| --- | --- | --- | --- |
| **Megnevezés** | **2024.  novemberi ár** | **2025.  novemberi ár** | **Árak  százalékos emelkedése** |
| **száraz tészta** | 850 | 1260 | 48% |
| **burgonya** | 230 | 230 | 0% |
| **rizs** | 535 | 666 | 24% |
| **liszt** | 193 | 264 | 37% |
| **csirkemell** | 1838 | 2256 | 23% |
| **karaj** | 1941 | 1416 | -27% |
| **sertéscomb** | 1575 | 1363 | -13% |
| **kifli** | 47 | 55 | 17% |
| **kenyér** | 545 | 649 | 19% |
| **tej** | 257 | 331 | 29% |
| **tejföl** | 897 | 1285 | 43% |
| **tojás** | 71 | 74 | 4% |
| **zeller** | 705 | 989 | 40% |
| **zöldbab** | 888 | 824 | -7 % |
| **zöldborsó** | 824 | 1078 | 31% |
| **Különböző termékek  együttes átlagos emelkedése** | | | **17%** |

Néhány termék árának csökkenése ellenére összességében 17%-os növekedés mutatható ki, amely a jelenlegi tapasztalatok alapján 2026-ban is várható.

* a munkaerőköltségek növekedése: a minimálbér és a garantált bérminimum 2026. évben, a jelenlegi információk alapján, várhatóan 11%-kal emelkedik.
* az energia- és üzemeltetési költségek:

Rezsi- és üzemeltetési költségek bemutatása:

|  |  |  |  |
| --- | --- | --- | --- |
| **Megnevezés** | **2024** | **2025** | **% -os változás** |
| **Vízdíj** | 1 600 000 | 3 618 000 | 126 % |
| **Áramdíj** | 5 400 000 | 5 400 000 | 0 % |
| **Gázdíj** | 6 000 000 | 4 000 000 | - 33 % |
| **Szemétszállítás** | 3 058 848 | 3 058 848 | 0 % |
| **Adók egyéb üzemeltetési ktg** | 4 000 000 | 6 000 000 | 50 % |
| **Átlagos emelkedés** | **20 060 872** | **22 078 873** | **10 %** |

A vállalkozó által bemutatott üzemeltetési költségek az előző időszakhoz képest 10%-os emelkedést mutatnak, amely a takarékos gazdálkodás ellenére 2026-ra is valószínűsíthető.

A bemutatott áremelkedések és a várható változások összességükben alátámasztják a vállalkozó kérelmében szereplő 13%-os emelés indokoltságát.

Mindezen tényezők hatására a közétkeztetési szolgáltatás tényleges költségei a fogyasztói árindexnél jelentősen nagyobb mértékben növekedtek. Ennek megfelelően indokolt a szerződés IV.6. pontjának olyan módosítása, amely igazodik a működés tényleges költségeihez, és lehetővé teszi a közétkeztető számára a reálisan indokolt költségnövekedések érvényesítését a szolgáltatás minőségének fenntartása érdekében.

A szerződés IV.6. pontjának alábbi módosításával elfogadható a vállalkozó kérelmében előterjesztett 13%-os emelés:

*„A Vállalkozó a Szerződésben meghatározott díjak mértékének felülvizsgálatát évente legfeljebb két alkalommal jogosult írásban kezdeményezni.*

*A díjemelés mértéke a Központi Statisztikai Hivatal által közzétett, az élelmiszerárak és a munkaerőköltségek alakulását is figyelembe vevő, élelmiszeripari termékcsoportokra vonatkozó árindex, valamint a mindenkori minimálbér és garantált bérminimum emelésének mértékével arányos többlet figyelembevételével állapítható meg.*

*A díjemelés végső mértékét a Felek egyeztetik, figyelemmel a szolgáltatás minőségének megőrzéséhez szükséges tényleges költségnövekedésre.”*

Jelen előterjesztés 1. melléklete a 13%-kal emelt, 2026. január 01. napjától alkalmazandó díjakat, míg a 2. melléklet a javasolt emelt árak, illetve azoknak a korábbi díjakhoz képest viszonyított százalékos összehasonlítását tartalmazza.

1. **Egyes önkormányzati rendeletek módosítása**

**II/1. Költségvetési rendelet módosítása:**

Jelen előterjesztés I./1. pontjában rögzített díjemelési javaslat elfogadása az önkormányzat 2025. évi költségvetéséről szóló 2/2025. (II.14.) önkormányzati rendelet módosítását teszi szükségessé, mivel annak 10. melléklete tartalmazza a közétkeztetésre vonatkozó intézményi térítési díjak meghatározását.

Előzetes hatásvizsgálat a rendelethez:

A jogalkotásról szóló 2010. évi CXXX. törvény 17. § (1) bekezdése alapján az alábbiakról tájékoztatom a tisztelt képviselő-testületet:

**A rendelettervezet jelentősnek ítélt hatásai:** A társadalmi és gazdasági hatásvizsgálat kapcsán megállapítható, hogy a rendelettervezet igazodik a központi jogszabályokhoz. A tervezett módosítás a térítési díjak módosítását irányozza elő, amely időszerűvé és indokolttá vált az utóbbi években tapasztalt áremelkedések és magas infláció következtében kialakult kedvezőtlen gazdasági környezet miatt. A rendelet megalkotását a megemelkedett költségek teszik indokolttá, amelynek rendeleti úton való szabályozása igazodik a központi jogszabályi rendelkezésekhez.

**A rendelet megalkotásának szükségessége, a jogalkotás elmaradásának várható következményei:** A rendelet megalkotásának szükségességét indokolja a jelenleg tapasztalható

kedvezőtlen gazdasági és inflációs környezet, amely a települési önkormányzatokat is nehéz helyzetbe hozza.

**A rendelet alkalmazásához szükséges személyi, szervezeti, tárgyi és pénzügyi feltételek:** Az új szabályok alkalmazásához, végrehajtásához szükséges személyi, szervezeti, tárgyi feltételek adottak. A pénzügyi feltételek rendelkezésre állnak.

Összességében megállapítható, hogy a rendelet módosítása nem keletkeztet lényegi többletfeltételeket a korábbiakhoz képest.

A Pénzügyi és Gazdasági Bizottság az előterjesztést a 2025. november 20-i ülésén megtárgyalta, a 97/2025. (XI.20.) és 98/2025. (XI.20.) számú határozatával elfogadta, és a Képviselő-testületnek elfogadásra javasolja.

Kérem a T. Képviselő-testületet, hogy az önkormányzat 2025. évi költségvetéséről szóló 2/2025. (II.14.) önkormányzati rendelet módosításáról szóló, jelen előterjesztés 4. mellékletét képező rendelettervezetet megtárgyalni, majd ezt követően elfogadni szíveskedjen.

Kérem a T. Képviselő-testületet, hogy az előterjesztést szíveskedjen megtárgyalni, majd azt követően az alábbi határozati javaslatot elfogadni.

**Határozati javaslat:**

Zalaszentgrót Város Önkormányzata Képviselő-testülete úgy dönt, hogy Zalaszentgrót Város Önkormányzatának közigazgatási területén működő oktatási-, nevelési és szociális intézmények közétkeztetésének, valamint a szünidei gyermekétkeztetésnek a folyamatos biztosítására a Vásártér Kereskedelmi és Vendéglátó Bt.-vel (8790 Zalaszentgrót, Templom tér 1.) 2023. június 30-án kötött vállalkozási szerződésben meghatározott díjakat 2026. január 1. napjától az előterjesztés 1. melléklete szereplő táblázat szerint módosítja és az előterjesztés 3. melléklete szerint a vállalkozási szerződés IV. sz. módosítását jóváhagyja.

A Képviselő-testület felhatalmazza a polgármestert a vállalkozási szerződés módosításának és a módosítás alapul vételével az egységes szerkezetbe foglalt vállalkozási szerződés aláírására.

**Határidő:** 2025. december 31.

**Felelős:** Baracskai József polgármester

Dr. Simon Beáta jegyző

**Zalaszentgrót**, 2025. november 21.

|  |  |
| --- | --- |
|  | **Baracskai József**  polgármester |

A határozati javaslat a törvényességi előírásoknak megfelel.


|  |  |
| --- | --- |
|  | **Dr. Simon Beáta**  jegyző |

1. melléklet

2026. január 1-től alkalmazandó közétkeztetési díjak

|  |  |  |  |
| --- | --- | --- | --- |
| **Megnevezés** | **a)**  **Nyersanyag** | **b)**  **Rezsidíj** | **Összesített**  **bruttó ár**  **a) + b)**  **HUF** |
| A gyógypedagógiai intézmény kollégiumában biztosítandó reggeli adagonkénti egységára | 250 Ft | 160 Ft | 410 Ft |
| A bölcsődei reggeli adagonkénti egységára | 120 Ft | 75 Ft | 195 Ft |
| Az bölcsődei tízórai adagonkénti egységára | 40 Ft | 25 Ft | 65 Ft |
| Az óvodai tízórai adagonkénti egységára | 155 Ft | 80 Ft | 235 Ft |
| Az iskolai intézményi tízórai adagonkénti egységára | 160 Ft | 85 Ft | 245 Ft |
| A gyógypedagógiai intézményi tízórai adagonkénti egységára | 160 Ft | 85 Ft | 245 Ft |
| A bölcsődei ebéd adagonkénti egységára | 560 Ft | 375 Ft | 935 Ft |
| Az óvodai ebéd adagonkénti egységára | 620 Ft | 375 Ft | 995 Ft |
| Az iskolai intézményi ebéd adagonkénti egységára | 785 Ft | 475 Ft | 1 260 Ft |
| A gyógypedagógiai intézményi ebéd adagonkénti egységára | 785 Ft | 475 Ft | 1 260 Ft |
| A szociális ebéd adagonkénti egységára | 785 Ft | 475 Ft | 1 260 Ft |
| A bölcsődei uzsonna adagonkénti egységára | 155 Ft | 80 Ft | 235 Ft |
| Az óvodai uzsonna adagonkénti egységára | 155 Ft | 80 Ft | 235 Ft |
| Az iskolai intézményi uzsonna adagonkénti egységára | 155 Ft | 80 Ft | 235 Ft |
| A gyógypedagógiai intézményi uzsonna adagonkénti egységára | 155 Ft | 80 Ft | 235 Ft |
| A gyógypedagógiai intézmény kollégiumában biztosítandó vacsora adagonkénti egységára | 465 Ft | 275 Ft | 740 Ft |
| Szünidei gyermekétkeztetés ebéd adagonkénti egységára (5 hónapos kortól 6 éves korig) | 555 Ft | 335 Ft | 890 Ft |
| Szünidei gyermekétkeztetés ebéd adagonkénti egységára (7 éves kortól 18 éves korig) | 725 Ft | 435 Ft | 1 160 Ft |

2. melléklet



3. melléklet

**VÁLLALKOZÁSI SZERZŐDÉS IV. SZ. MÓDOSÍTÁSA**

amely létrejött egyrészről

**Zalaszentgrót Város Önkormányzata** (székhely: 8790 Zalaszentgrót, Dózsa Gy. u. 1., törzsszám: 734390, adószám: 15734398-2-20, képviseletében eljár: **Baracskai József polgármester**), mint megrendelő (a továbbiakban: **Megrendelő**);

**Zalaszentgróti Szociális, Család- és Gyermekjóléti Központ** (székhely: 8790 Zalaszentgrót, Batthyány L. u. 15.)törzsszám: 559696, adószám: 15559696-2-20, képviseletében eljár: **Ságiné Szabó Beáta intézményvezető**), mint étkezést biztosító intézmény;

**Zalaszentgróti Napköziotthonos Óvoda-Bölcsőde** (székhely: 8790 Zalaszentgrót, Batthyány L. u. 28.) törzsszám: 558589, adószám: 15558585-2-20, képviseletében eljár: **Molnár Szilveszterné intézményvezető**), mint étkezést biztosító intézmény;

másrészről a

**VÁSÁRTÉR Kereskedelmi és Vendéglátó Betéti Társaság** (székhely: 8790 Zalaszentgrót, Templom tér 1., adószám: 27635227-2-20, cégjegyzékszám: 20-06-035055, bankszámlaszám: 10104961-58928200-01000007, képviseletében eljár: **Katona Andrea ügyvezető**), mint vállalkozó (a továbbiakban: **Vállalkozó**) - együttesen: **Szerződő felek** - között az alulírott helyen és időben, az alábbiakban részletezett feltételek szerint:

1./ Szerződő felek előzményként rögzítik, hogy közöttük - beszerzési eljárás lefolytatását követően - 2023. július 01. napjától kezdődően vállalkozási szerződés (a továbbiakban: Eredeti szerződés) megkötésére került sor a „Zalaszentgrót Város Önkormányzatának közigazgatási területén működő oktatási-, nevelési és szociális intézmények közétkeztetésének folyamatos biztosítása” tárgyában, melyet Szerződő felek Zalaszentgrót Város önkormányzata Képviselő-testületének 129/2023. (IX. 28.) számú határozatára tekintettel (I. számú módosítás), 115/2024. (XI.28.) számú határozatára tekintettel (II. számú módosítás), valamint 41/2025. (III.27.) számú határozatára tekintettel (III. számú módosítás) módosítottak (a továbbiakban: eredeti szerződés és annak I. és II. III. számú módosítása együtt: egységes szerkezetű szerződés).

2./ Szerződő felek megállapodnak abban, hogy az egységes szerkezetű szerződést Zalaszentgrót Város Önkormányzata Képviselő-testületének **…./2025. (XI. 26.)** számú határozata alapján módosítják.

3./ Szerződő felek megállapodnak abban, hogy az egységes szerkezetű szerződés IV. 4. pontja helyébe az alábbi szöveg lép:

*„4./ Szerződő felek a szolgáltatás ellenértékének alapjául szolgáló díjtételeket 2026. január 01. napjától az alábbiak szerint rögzítik:*

|  |  |  |  |
| --- | --- | --- | --- |
| ***Megnevezés*** | ***a)***  ***Nyersanyag*** | ***b)***  ***Rezsidíj*** | ***Összesített***  ***bruttó ár***  ***a) + b)***  ***HUF*** |
| *A gyógypedagógiai intézmény kollégiumában biztosítandó reggeli adagonkénti egységára* | 250 Ft | 160 Ft | 410 Ft |
| *A bölcsődei reggeli adagonkénti egységára* | 120 Ft | 75 Ft | 195 Ft |
| *Az bölcsődei tízórai adagonkénti egységára* | 40 Ft | 25 Ft | 65 Ft |
| *Az óvodai tízórai adagonkénti egységára* | 155 Ft | 80 Ft | 235 Ft |
| *Az iskolai intézményi tízórai adagonkénti egységára* | 160 Ft | 85 Ft | 245 Ft |
| *A gyógypedagógiai intézményi tízórai adagonkénti egységára* | 160 Ft | 85 Ft | 245 Ft |
| *A bölcsődei ebéd adagonkénti egységára* | 560 Ft | 375 Ft | 935 Ft |
| *Az óvodai ebéd adagonkénti egységára* | 620 Ft | 375 Ft | 995 Ft |
| *Az iskolai intézményi ebéd adagonkénti egységára* | 785 Ft | 475 Ft | 1 260 Ft |
| *A gyógypedagógiai intézményi ebéd adagonkénti egységára* | 785 Ft | 475 Ft | 1 260 Ft |
| *A szociális ebéd adagonkénti egységára* | 785 Ft | 475 Ft | 1 260 Ft |
| *A bölcsődei uzsonna adagonkénti egységára* | 155 Ft | 80 Ft | 235 Ft |
| *Az óvodai uzsonna adagonkénti egységára* | 155 Ft | 80 Ft | 235 Ft |
| *Az iskolai intézményi uzsonna adagonkénti egységára* | 155 Ft | 80 Ft | 235 Ft |
| *A gyógypedagógiai intézményi uzsonna adagonkénti egységára* | 155 Ft | 80 Ft | 235 Ft |
| *A gyógypedagógiai intézmény kollégiumában biztosítandó vacsora adagonkénti egységára* | 465 Ft | 275 Ft | 740 Ft |
| *Szünidei gyermekétkeztetés ebéd adagonkénti egységára (5 hónapos kortól 6 éves korig)* | 555 Ft | 335 Ft | 890 Ft |
| *Szünidei gyermekétkeztetés ebéd adagonkénti egységára (7 éves kortól 18 éves korig)* | 725 Ft | 435 Ft | 1 160 Ft |

*„*

4./ Szerződő felek megállapodnak abban, hogy az egységes szerkezetű szerződés IV. 6. pontja helyébe az alábbi rendelkezés lép:

*„A Vállalkozó a Szerződésben meghatározott díjak mértékének felülvizsgálatát évente legfeljebb két alkalommal jogosult írásban kezdeményezni.*

*Felek egyetértenek abban, hogy a díjemelés mértékének meghatározásához többek között figyelembe veszik a Központi Statisztikai Hivatal részéről kimutatott, a tárgyévet megelőző évre kimutatott fogyasztói árindexet, az élelmiszerárak és a munkaerőköltségek alakulását is figyelembe vevő, élelmiszeripari termékcsoportokra vonatkozóan közzétett árindexet, valamint a mindenkori minimálbér és garantált bérminimum emelésének mértékét. Felek egyetértenek abban, hogy a díjemelésre vonatkozó számszaki adatokkal alátámasztott mértékét a Felek egyeztetik a szolgáltatás minőségének megőrzéséhez, illetve növeléshez szükséges tényleges költségnövekedés megtérítése érdekében.”*

5./ Szerződő felek megállapodnak abban, hogy az egységes szerkezetű szerződés jelen módosítással nem érintett rendelkezései változatlan tartalommal hatályban maradnak.

Szerződő felek a jelen szerződés módosítást - mint akaratukkal mindenben megegyezőt - arra felhatalmazott képviselőik útján, jóváhagyólag 6 eredeti példányban írják alá.

**Zalaszentgrót,** 2025.

|  |  |
| --- | --- |
| ………………………………………..  **Zalaszentgrót Város Önkormányzata**  képviseletében eljár  **BARACSKAI JÓZSEF** polgármester  **MEGRENDELŐ** | ………………………………………….  **Vásártér Bt.**  képviseletében eljár  **Katona Andrea** cégvezető  **VÁLLALKOZÓ** |
| ………………………………………..  **Zalaszentgróti Napköziotthonos Óvoda-Bölcsőde**  képviseletében eljár  **MOLNÁR SZILVESZTERNÉ** intézményvezető  **étkezést biztosító intézmény** | ………………………………………..  **Zalaszentgróti Szociális, Család- és Gyermekjóléti Központ**  képviseletében eljár  **SÁGINÉ SZABÓ BEÁTA** intézményvezető  **étkezést biztosító intézmény** |
|  |  |
| Pénzügyileg ellenjegyezte:  Zalaszentgrót, 2025. …  …………………………………..  **Ujvári Éva**  Pénzügyi osztályvezető | Pénzügyileg ellenjegyezte:  Zalaszentgrót, 2025....  …………………………………..  **Kovács Szilvia**  Intézményüzemeltetési osztályvezető |